**ZAPISNIK**

**sa 1. sjednice Mjesnog odbora Strožanac 1, održane dana 21. rujna 2023. godine u konferencijskoj sali u prizemlju zgrade Općine Podstrana**

(o sjednici se vodi tonski zapis)

Početak sjednice u 18:00 sati

**PRISUTNI VIJEĆNICI:**

1. Toni Đerek
2. Marko Milić
3. Ana Zrinka Kurobasa
4. Leo Klarić
5. Željko Vrkljan

**OSTALI PRISUTNI:**

1. Branka Jovanović

Predsjednik Vijeća T. Đerek pozdravlja sve nazočne. Konstatira da je prisutno pet od pet vijećnika, utvrdio je da postoji potreban kvorum i da Vijeće može početi s radom.

Predsjednik Vijeća T. Đerek predlaže

***D N E V N I R E*** ***D***

1. ***Usvajanje Zapisnika sa Konstituirajuće sjednice Mjesnog odbora Strožanac 1,***
2. ***Prijedlog pravila mjesnog odbora,***
3. ***Prijedlog Poslovnika o radu Vijeća mjesnog odbora,***
4. ***Rekonstrukcija cestovnih detalja na području MO Strožanac 1,***
5. ***Problematika ulice Pišćine,***
6. ***Komunikacija s mještanima***
7. ***Ostali komunalni problemi***
8. ***Razno***

Predsjednik vijeća T. Đerek stavlja dnevni red na glasanje.

Vijećnik Ž. Vrkljan postavlja pitanje koji dnevni red, odnosno je li dnevni red nadopunjen s točkama koje je Most predložio.

Vijećnici M. Milić, T. Đerek i A. Z. Kurobasa odgovaraju da su njihove točke stavljene pod točkom 8. Razno.

Vijećnik L. Klarić kaže da oni imaju legitimno pravo predložiti točke dnevnog reda i da oni imaju pravo te točke odbiti.

Vijećnik Milić kaže da su njihove točke stavljene pod točkom 7. Ostali komunalni problemi, gdje će se glasati od točke do točke, svaka točka će se raspraviti i staviti na glasanje.

Vijećnik M. Milić konstatira da su za usvajanje dnevnog reda tri glasa ZA i dva PROTIV .

Vijećnik L. Klarić kaže da oni negiraju pravo da se odlučuje većinom jer to ne piše nigdje. Većina funkcionira kada je tako određeno Pravilnikom, a dok nema većine to moraju odlučiti konsenzusom. Ako inzistiraju na tome neka odluče kako hoće oni će tumačiti na svoj način a oni neka tumače na svoj način.

Vijećnik M. Milić kaže da se u demokratskim državama glasa većinom i da oni imaju većinu jer su pobijedili na izborima. Sada glasaju o dnevnom redu a ne o točkama, a kada budu glasali o točkama neka oni daju svoje sugestije, primjedbe i ostalo. Smatra da su dnevni red usvojili, imaju tri glasa ZA i dva PROTIV i dnevni red je usvojen.

Vijećnik L. Klarić kaže da se ne želi svađati, da su oni predložili nadopune dnevnog reda i da će ih uvijek nadopuniti te postavlja pitanje predsjedniku vijeća je li zahtjev sa nadopunama dnevnog reda protokoliran, tko ga protokolira i tko je ovlaštena osoba odnosno ovlašteni referent od strane Općine i hoće li to u konačnici završiti u nekoj arhivaciji rada vijeća.

Predsjednik vijeća T. Đerek moli zapisničarku B. Jovanović ako ona ima više informacija da ponudi odgovor.

B. Jovanović odgovara da zahtjev sa nadopunama nije protokoliran. Da isti ima ispred sebe ukoliko ga vijeće prihvati kao nadopunu dnevnog reda, može pratiti dok piše zapisnik.

Vijećnik L. Klarić postavlja pitanje da li bi to značilo da vijećnici mjesnog odbora ne mogu predlagati točke dnevnog reda.

B. Jovanović odgovara se po pitanju nadopuna dnevnog reda trebaju obratiti predsjedniku vijeća.

Vijećnik L. Klarić postavlja pitanje kako se određuje dnevni red obzirom da su i oni predložili točke dnevnog reda.

Vijećnica A. Z. Kurobasa kaže da je to samo stvar tehničke prirode, dnevni red je takav i točke su nazvane tako široko u principu da sve spada u njih, također njeni prijedlozi a ima ih više nisu stavljeni točku po točku nego su svi stavljeni pod jednu točku. Isto tako i njihovi prijedlozi su ispred svih i oni su ih usvojili pod točkom ostali komunalni problemi.

Vijećnik L. Klarić postavlja pitanje dali je dokument koji su oni uputili ostaje službeno zabilježen bez obzira jesu li oni to prihvatili ili odbili.

Vijećnik M. Milić kaže da oni nisu ništa odbili jer još nisu ništa ni započeli.

Vijećnik M. Milić kaže da moli zapisničarku da u zapisnik uđe da je dnevni red usvojen većinom glasova i da krenu sa slijedećom točkom.

Vijećnik L. Klarić moli da uđe u zapisnik da oni osporavaju pravo većine jer ne postoji nikakav akt koji omogućuje trenutno većini da usvaja dnevni red i što se njih tiče sjednica je neregularna.

Vijećnica A. Z Kurobasa postavlja pitanje vijećniku L. Klariću da li je on za rad ili za destrukciju.

Vijećnik Klarić kaže da su oni za rad ali da nisu u istom statusu jer su njihove točke stavljene pod jednu.

Na kraju rasprave vijećnik M. Milić i T. Đerek pozivaju da se glasa za dnevni red koji je sa pet (5) glasova ZA usvojen.

**Ad.1) *Usvajanje Zapisnika sa Konstituirajuće sjednice Mjesnog odbora Strožanac 1,***

Vijećnik L. Klarić ima primjedbu na zapisnik sa konstituirajuće sjednice da se napiše ime vijećnika koji postavlja pitanje a ne samo vijećnik.

B. Jovanović je rekla da će zapisnik biti ispravljen i da ona nije znala imena svih vijećnika teško je bilo na konstituirajućoj sjednici spojiti glas sa imenom jer bilo ih je jako puno i da su o tome već razgovarali.

Tijekom rasprave vijećnik L. Klarić je odustao od primjedbe te je zapisnik sa konstituirajuće sjednice sa pet (5) glasova ZA usvojen.

***Ad. 2) Prijedlog pravila mjesnog odbora Strožanac 1***

Predsjednik vijeća T. Đerek kaže da su oni pripremili svoj prijedlog a da prijedlog Mosta koji su dobili nisu još proučili te da im treba još vremena kako bi isti proučili.

Vijećnik L. Klarić kaže da nema potrebe za donošenjem dva akta Pravila mjesnog odbora i Poslovnika o radu mjesnog odbora. Kaže da nema nekih razlika između predloženih pravila i njihovog prijedloga što se tiče sadržaja ali smatra da je njihov prijedlog malo bolje i šire razrađen. Njima je bitno da jedna trećina zastupnika ima pravo predlagati i sazivati sjednice na neku temu.

Predsjednik T. Đerek kaže da on smatra da je njihov prijedlog dostatan ali da prijedlog Mosta može ostaviti za slijedeću sjednicu te ovaj eventualno nadopuniti za slijedeći put.

Predsjednik vijeća T. Đerek stavlja prijedlog na glasanje. Prijedlog je sa tri (3) glasa ZA i dva (2) glasa PROTIV usvojen te se donosi

**ZAKLJUČAK**

1. **Usvaja se prijedlog Pravila mjesnog odbora Strožanac 1.**

**Ad.3.)**  **Prijedlog Poslovnika o radu vijeća mjesnog odbora Strožanac 1**

Pitanja i primjedbi nema.

Predsjednik vijeća T. Đerek stavlja prijedlog na glasanje. Prijedlog je sa tri (3) glasa ZA i dva (2) glasa PROTIV usvojen te se donosi

**ZAKLJUČAK**

1. **Usvaja se prijedlog Poslovnika o radu vijeća mjesnog odbora Strožanac 1**

**Ad.4.)** **Rekonstrukcija cestovnih detalja na području MO Strožanac 1**

Vijećnica A.Z. Kurobasa uvodi u ovu točku dnevnog reda.

Vijećnik M. Milić kaže da je danas izdan nalog za ulaz u ulicu Domovinskog rata i ovih dana će krenuti rekonstrukcija prvo šahti, zatim će ići novi beton i asfalt. Milić Kaže kako je izdan nalog izvođaču radova.

Vijećnik Ž. Vrkljan kaže kako je to trebalo biti riješeno odavno prije.

Vijećnik M. Milić kaže što se tiče lokacije kraj Tomija, stup je od državnih cesta i oni ne mogu utjecati na to. Što se tiče nogostupa za invalide kraj Tomija i u ulici Domovinskog rata, napraviti će se brzo. Što se tiče ulice spoj Domovinskog rata sa Ulicom Gospe u Siti bio je makadam pa se skupljala voda, sada se to betoniralo ali nije do kraja i sada se radi na tome, a za ogradu koja će se postaviti treba Ponuda.

Vijećnik L. Klarić kaže kako mjesni odbor postoji kako bi artikulirao neke potrebe građana, te da ne mogu odlučivati o stvarima koji nisu u njihovoj ovlasti, osim o nekim malim komunalnim akcijama.

Vijećnik Ž. Vrkljan kaže kako su problemi ljudi zajednički neovisno o stranačkoj boji i slično,

trebalo bi omogućiti neku komunikaciju s mještanima.

Vijećnik M. Milić kaže kako će o tome raspravljati u točki 6. dnevnog reda.

Prijedlog rekonstrukcije cestovnih detalja na području MO Strožanac 1 stavlja se na glasanje.

Prijedlog je sa pet (5) glasova ZA usvojen te se donosi

**ZAKLJUČAK**

1. **Usvaja se prijedlog sanacije cestovnih detalja na području MO Strožanac 1 iz točke 4. dnevnog reda.**

**Ad. 5.) Problematika ulice Pišćine**

Predsjednik T. Đerek. uvodi u ovu točku dnevnog reda.

Vijećnik Ž. Vrkljan pita zašto bi samo ulica Pišćine bila jednosmjerna, ima puno ulica u Strožancu koje bi isto trebale biti jednosmjerne.

Predsjednik T. Đerek kaže da je ova ulica najveći problem i da nju treba proglasiti jednosmjernom.

Vijećnik Ž. Vrkljan kaže da on smatra da se ne mogu donositi ovakva točkasta rješenja u mjestu koje ima hrpu problema. Treba angažirati prometnog stručnjaka za rješavanje ovakvih problema.

Vijećnik M. Milić kaže da Općina Podstrana ima svoja rješenja koja su napravili prometni stručnjaci kojima je za to i plaćeno. Predlaže da na idućoj sjednici zahtijevaju od Općine Podstrana da im se dostave skice prometnih rješenja i drugih ulica poviše ulice Pišćine koje će se priključivati na glavnu cestu.

Vijećnik L. Klarić kaže da je na njima da utvrde problem, da taj problem uđe u neki zapisnik i da se uputi Općini. Općina je ta koja nudi rješenja a na njima je da na to ukažu.

Vijećnik M. Milić predlaže da na idućoj sjednici dostave prometna rješenja koja su izradili stručnjaci, da dobiju uvid u njih da bi o tome mogli raspravljati.

Prijedlog se stavlja na glasanje.

Prijedlog je sa pet (5) glasova ZA usvojen te se donosi

**ZAKLJUČAK**

1. **Usvaja se prijedlog da se od Općine Podstrana zatraži dokumentacija sa prometnim rješenjima za mjesni odbor Strožanac 1.**

**Ad. 6.) Komunikacija s mještanima**

Predsjednik T. Đerek. uvodi u ovu točku dnevnog reda.

Predlaže da se izradi e-mail adresa mjesnog odbora Strožanac 1.

Vijećnik L. Klarić predlaže da se napravi grupna e-mail adresa da je svim vijećnicima dostupna.

Nadalje predlaže da se napravi obrazac putem kojeg će se mještani moći obratiti mjesnom odboru. Dalje navodi da zakon kaže kako se sjednice vijeća mjesnih odbora moraju javno objavljivati.

Prijedlog da se napravi mail adresa mjesnog odbora stavlja se na glasanje.

Prijedlog je sa pet (5) glasova ZA usvojen te se donosi

**ZAKLJUČAK**

1. **Usvaja se prijedlog da se napravi mail adresa mjesnog odbora.**

**Ad. 7.) Ostali komunalni problemi**

Predsjednik T. Đerek daje riječ vijećnicima Mosta da sada redom izlože svoje točke kojima su htjeli nadopuniti dnevni red.

Vijećnik L. Klarić kaže kao je prva točka već raspravljena a ona se tiče donošenja Pravila mjesnog odbora. Slijedeća točka je:

**Ad. 7. 1) Problematika odvajanja otpada**

Vijećnik l. Klarić uvodi u ovu točku dnevnog reda.

Vijećnik L. Klarić predlaže da se pozovu predstavnici nadležnog upravnog odjela koji bi prezentirali način odvajanja otpada na području Podstrane a time i mjesnog odbora.

Pita zašto nisu postavljeni spremnici za odvajanje otpada i kolika se količina otpada odvaja na razini mjesnog odbora.

Vijećnik Ž. Vrkljan kaže kako u okolnim selima svi imaju tri kante ispred svojih kuća za odvajanje otpada dok kod nas mještani moraju razdvajati otpad i nositi na šetnicu.

Vijećnik M. Milić kaže kako se slaže da otpad treba odvajati ali smatra da je naša općina čista i uredna, da ljudi imaju realne cijene za uslugu odvoza smeća. Kaže kako se oni kao mjesni odbor ne mogu dogovarati sa Čistoćom pa predlaže vijećnicima Mosta da ovaj prijedlog preko svojih zastupnika daju na općinsko vijeće.

Vijećnik L. Klarić kaže kako oni samo predlažu da se pozovu komunalne službe i odgovore na neka pitanja.

Prijedlog je da se ovaj problem iznese na općinsko vijeće.

Predsjednik vijeća T. Đerek stavlja prijedlog na glasanje. Prijedlog je sa četiri (4) glasa ZA i jedan (1) glasa PROTIV usvojen te se donosi

**ZAKLJUČAK**

* 1. **Usvaja se prijedlog da se problem odvajanja komunalnog otpada iznese na općinsko vijeće.**

**Ad.7.2)** **Izlijevanje otpadnih voda u ulici Blato**

Predsjednik T. Đerek kaže kako su oni pročitali prijedlog Mosta te smatra kako bi ovaj prijedlog isto trebali staviti na općinsko vijeće.

Vijećnik L. Klarić kaže kako oni imaju jednu koncepcijsku razliku između općinskog vijeća i vijeća mjesnog odbora. Kaže da je na vijeću mjesnog odbora da utvrde problem, rješenje nitko ne nudi, taj problem postoji već godinama. Kad su velike oborine oborinske vode ulijevaju se ljudima u podrume.

Uglavnom problem postoji a stvorila ga je općina pa bi se trebali potruditi da se to sanira.

Vijećnik M. Milić kaže da je ovaj problem posljedica toga što su mještani koji su se doseljavali zatrpavali foše, stavljaju svoje zidove na područje foša i voda prirodno ne može otjecati. Jedan dio je riješen a drugi dio će se riješiti kada se bude radila ulica od škole. Kaže da mu je žao mještana koji imaju taj problem. Kako je tko dolazio zatrpavao je foše i sada imaju problem. To se sada događa u ulici Domovinskog rata preko puta Uniona. Građevinar je zatrpao ucrtani potok i krenuo nalijevati zid.

Vijećnik L. Klarić predlaže donošenje Prijedloga je kako je izloženo u njihovim materijalima, odnosno da se pozove predstavnik nadležnog upravnog odjela kao i predstavnik Vodovoda i kanalizacije koji bi utvrdili uzroke problema i predložili rješenje ovog infrastrukturnog problema.

Vijećnica A. Z. Kurobasa se slaže s prijedlogom da mogu nadležnom upravnom odjelu uputiti upit sa navedenom problematikom i da čekaju njihov odgovor.

Predsjednik vijeća T. Đerek stavlja prijedlog na glasanje. Prijedlog je sa pet (5) glasova ZA usvojen te se donosi

**ZAKLJUČAK**

* 1. **Usvaja se prijedlog da se pošalje upit nadležnom upravnom odjelu sa problematikom izlijevanja otpadnih voda u ulici Blato.**

**Ad.7.3) Pristup školi iz Ulice Pišćine iz smjera Ulice domovinskog rata**

Vijećnik L. Klarić uvodi u ovu točku dnevnog reda.

Vijećnik L. Klarić predlaže da se otvori ulaz na školsko igralište iz Ulice Pišćine.

Vijećnik M. Milić kaže da će se cesta proširivati kada se bude radila školska dvorana.

Vijećnik Ž. Vrkljan pita u kojoj je fazi izgradanja dvorane.

Vijećnik M .Milić kaže da je glavni projekt usvojen i osvrnuo se na problem pokraj šahte gdje su pojedinci stavljali natpis, a razlog tome je taj što je trebalo izvesti ispitivanje zato se taj dio nije mogao asfaltirati.

Na kraju rasprave su se svi vijećnici složili da će u dogledno vrijeme ovaj problem biti realiziran.

**Ad.7.4) Mogućnost pristupa školi iz Ulice Blato iz smjera magistrale**

**Ad.7.5) Rasvjeta pristupnog puta na k.č. 1904 Ko Donja Podstrana**

Vijećnik L. Klarić uvodi u ove točke dnevnog reda.

Vijećnik L. Klarić predlaže da se pozove nadležni upravni odjel kako bi se utvrdila mogućnost korištenja predloženog puta.

Predlagatelj L. Klarić daje ovu točku na glasanje. Prijedlog je sa pet (5) glasova ZA usvojen te se donosi

**ZAKLJUČAK**

* 1. **Usvaja se prijedlog da se mjesni odbor obrati Općini Podstrana da im nadležni upravni odjel da informacije vezano za mogućnost korištenja navedenog puta.**

**Ad.7.6) Javna rasvjeta u ulici Gospe u Siti**

Vijećnik Ž. Vrkljan uvodi u ove točke dnevnog reda.

Predlagatelj predlaže da se nadležnom upravnom odjelu uputi prijedlog za hitan završetak sanacije kvara rasvjete na tehnički korektan način, po pravilima struke.

Predsjednik T. Đerek daje prijedlog za glasanje. Prijedlog je sa pet (5) glasova ZA usvojen te se donosi

**ZAKLJUČAK**

* 1. **Usvaja se prijedlog da se nadležnom upravnom odjelu uputi prijedlog za hitan završetak sanacije kvara rasvjete u ulici Gospe u Siti.**

**Ad.7.7) Ankeri koji vire iz zemlje u ulici Gospe u Siti br 14**

Vijećnik Ž. Vrkljan uvodi u ovu točke dnevnog reda.

Vijećnik M. Milić kaže da je to privatno vlasništvo.

Vijećnik T. Đerek preuzima da će on osobno riješiti taj problem.

Predsjednik vijeća T. Đerek stavlja prijedlog na glasanje. Prijedlog je sa pet (5) glasova ZA usvojen te se donosi

**ZAKLJUČAK**

* 1. **Usvaja se prijedlog da se uspostavi komunikacija sa vlasnikom parcele koja graniči sa prometnicom kako bi se dogovorili da se ti ankeri izbruse do kraja, do razine betona.**

**Ad.7.8) Postavljanje kamera na igralište i sanacija balotaškog igrališta na Žminjači na k.č. 329/1 K.O Donja Podstrana**

Vijećnici L. Klarić i Ž. Vrkljan uvode u ovu točke dnevnog reda.

Vijećnik M. Milić predlaže da naprave radnu akciju sanacije igrališta.

Predsjednik vijeća T. Đerek stavlja prijedlog na glasanje. Prijedlog je sa pet (5) glasova ZA usvojen te se donosi

**ZAKLJUČAK**

**7.8 Usvaja se prijedlog da se organizira radna akcija sanacije igrališta na Žminjači.**

**Ad.7.9) Prometovanje po šetnici uz rijeku Žrnovnicu**

Vijećnik M. Milić postavlja pitanje vijećnicima mosta na koji način oni predlažu da se ograniči prometovanje tom lokacijom.

Vijećnik L. Klarić mu odgovara da ako se radi o vlasnicima zemljišta onda to nije moguće.

Vijećnici L. Klarić i Ž. Vrkljan predlažu da se postave rampe i na taj način spriječi prometovanje od nevlasnika zemljišta.

Predsjednik vijeća T. Đerek stavlja prijedlog na glasanje. Prijedlog je sa pet (5) glasova ZA usvojen te se donosi

**ZAKLJUČAK**

* 1. **Usvaja se prijedlog da se uputi prijedlog nadležnom upravnom odjelu za postavljanje rampi na šetnici uz rijeku Žrnovnicu kako bi se spriječilo prometovanje navedenom šetnicom.**

**Ad.7.10) Spisak izdanih dozvola koje je izdala Općina za korištenje javnog prostora na području obuhvata MO Strožanac 1**

Vijećnici L. Klarić i Ž. Vrkljan predlažu da se uputi zahtjev nadležnom upravnom odjelu za dostavu popisa izdanih dozvola za korištenje javnog prostora na području MO Strožanac 1.

Vijećnik M. Milić kaže da ne mogu to tražiti već predlaže da se oni obrate svojim vijećnicima da to zatraže preko sjednice ili neki dr. način.

Predsjednik vijeća T. Đerek stavlja prijedlog na glasanje. Prijedlog je sa dva (2) glasa ZA i tri (3) glasa PROTIV odbijen.

**Ad.7.11) Sanacija dječjih igrališta**

Vijećnik L. Klarić predlaže da se uputi zahtjev nadležnom upravnom tijelu za dostavu informacija o načinu održavanja i periodičnost sanacije dječjih igrališta na području MO Strožanac 1.

Pita postoji li neki godišnji plan o sanaciji igrališta koji Općina donosi obzirom da je to u njenoj nadležnosti.

Vijećnik M. Milić kaže da svi znaju kako postoji problem na kraju šetnice, Općina popravlja a djeca uništavaju.

Predsjednik vijeća T. Đerek stavlja prijedlog na glasanje. Prijedlog je sa pet (5) glasova ZA usvojen te se donosi

**ZAKLJUČAK**

* 1. **Usvaja se prijedlog da se uputi prijedlog nadležnom upravnom odjelu informacija o načinu održavanja dječjih igrališta na području MO Strožanac 1.**

**Ad.8) Razno**

Vijećnik Ž. Vrkljan iznosi problem kašnjenja djece u školu i pita kako nikada nikome nije palo na pamet da traže od općine da autobus kreće iz Strožanacu u 7:15 za djecu koja žive u Strožancu, kako bi izbjegli kašnjenje u školu.

Vijećnik M. Milić kaže da Ulica Domovinskog rata na vrhu ima jedan HEP-ov trokut, da upute Općini upit da pošalju požurnicu HEP-u da se to izmjesti.

Vijećnik L. Klarić postavlja pitanje što se protokolira u radu mjesnog odbora, postoji li neka uredba o uredskom poslovanju, koja je osoba odlukom imenovana za rad mjesnog odbora.

B. Jovanović odgovara da ne postoji osoba koja je odlukom imenovana za rad mjesnog odbora već je za rad mjesnog odbora nadležan upravni odjel za pravne poslove.

Nadalje vijećnik L. Klarić pita da li netko čuva elektoničku evidenciju koju je uputio Općini i da li se to protokolira.

B. Jovanović odgovara da se mailovi koje je slao nisu protokolirali ali se čuvaju u evidenciji u registratoru.

Vijećnik L. Klarić kaže kako je Zakonom o pravu na pristup informacija propisano da se mora osigurati javnost rada mjesnih odbora, da mjesni odbor treba imati svoje sjedište a da sjedište na općinskoj adresi nije adekvatno. Kaže da bi mjesni odbor trebao imati sjedište na području svog mjesnog odbora. Općina bi trebala osigurati alate za rad mjesnog odbora koji su propisani zakonom.

Vijećnica A.Z . Kurobasa kaže da se izbori za vijeća mjesnih odbora događaju na dobru volju načelnika općine, oni mogu i ne moraju postojati. Nadalje kaže kako svi oni volontiraju u tu svrhu i funkcioniraju na povjerenje i tako treba pristupati ljudima.

Sjednica je završena u 19:55 sati.

Zapisnik vodila: Predsjednik VMO Strožanac 1

Branka Jovanović Toni Đerek